Hans Bethe

Den Hans Albrecht Bethe, gebuer den 2. Juli 1906 zu Stroossbuerg, a gestuerwen de 6. Mäerz 2005 zu Ithaca New York, war en US-amerikanesche Physiker vun däitscher Ofstamung an 1967 Nobelpräisdréier fir Physik.

 Säi Liewen 
Den Hans Bethe huet ënner dem Arnold Sommerfeld Physik studéiert, an huet bis 1933 zu Frankfurt am Main, Stuttgart, München an Tübingen enseignéiert. Nodeem d'Nationalsozialisten 1933 un d'Muecht koumen an hien, wéinst senge jüdeschen Originnen, keng Plaz méi op enger Universitéit krut, ass en an d'USA emigréiert.

Seng Fuerschungen an der Atomphysik hunn et him erlaabt, e wichtege Mataarbechter beim Bau vun der Atombomm a vun der Waasserstoffbomm um Atomfuerschungzentrum zu Los Alamos an New Mexico ze ginn, wou hie vun 1943 bis 1946 Direkter vun der Abteilung fir Theoreetesch Physik war.

De Bethe war och bedeelegt un der Fuerschung wou et 1934 ëm d'Bremse vun Elektronen duerch Matière gaangen ass (Bethe-Heitler-Former). De Kuelestoff-Stéckstoff-Zyklus bannent massive Stären krut wéinst dem Bethe senge Berechnungen 1939 den Numm Bethe-Weizsäcker-Zyklus.

1955 krut hien d'Max-Planck-Medail iwwerreecht. Hie war Member vun der National Academy of Science (Washington) an der International Academy of Science.

 Nobelpräis 
1967 krut hien den Nobelpräis fir Physik an als éischte Physiker fir en Theema aus der Astrophysik fir seng Aarbechten iwwer d'Energieëmwandlung an de Stären aus dem Joer 1938.

 Literatur zum Theema 
 Bethe, Hans A.: The Road from Los Alamos, NY, Simon and Schuster, 1991.

 Kuckt och 

 Lëscht vu Physiker
 Um Spaweck 

 D'Biographie op der Nobelpräis-Websäit

Kategorie:Gebuer 1906
Kategorie:Gestuerwen 2005
Kategorie:US-amerikanesch Physiker
Kategorie:Nobelpräisdréier fir Physik
Kategorie:Bruce Medail
Kategorie:Henry Draper Medal
Kategorie:Rumford-Präis
Kategorie:Eddington Medail
Kategorie:National Medal of Science
Kategorie:Membere vun der Leopoldina